**Ministru kabineta noteikumu projekta** „**Grozījumi Ministru kabineta 2016. gada 19. aprīļa noteikumos Nr. 249**„**Darbības programmas** „**Izaugsme un nodarbinātība” 8.1.3. specifiskā atbalsta mērķa** „**Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Tiesību akta projekta mērķis ir:1. nodrošināt Izglītības un zinātnes ministrijas pārziņā esošā 8.1.3.SAM ietvaros atbrīvotā finansējuma un daļas no 8.1.2.SAM ietvaros atbrīvotā finansējuma pārdali uz 8.1.3.SAM pirmo atlases kārtu septiņām profesionālās izglītības iestādēm, palielinot tām maksimālā plānotā kopējā attiecināmā finansējuma apmēru;
2. noteikt, ka Kuldīgas Tehnoloģiju un tūrisma tehnikums 8.1.3.SAM projektu īsteno sadarbībā ar Kuldīgas novada pašvaldību;
3. aktualizēt 8.1.3.SAM īstenošanas nosacījumus atbilstoši Eiropas Savienības (ES) tiesību sistēmai, tai skaitā nosakot kārtību, kādā izmanto ar saimniecisku darbību nesaistīta projekta ietvaros modernizētu infrastruktūru tās amortizācijas periodā un uzraudzības atbildīgo iestādi.

Tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts „Grozījumi Ministru kabineta 2016.gada 19.aprīļa noteikumos Nr. 249 „Darbības programmas „Izaugsme un nodarbinātība” 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – MK noteikumu projekts) sagatavots saskaņā ar: * Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 20.panta 13.punktu;
* MK 2020.gada 22.septembra sēdes attālinātā veidā protokola Nr.55 30.§ 2.2. apakšpunktā noteikto par izņēmumiem, īpaši pamatotos gadījumos virzot izņēmumu ar attiecīgu MK protokollēmuma projektu;
* Izglītības un zinātnes ministrijas (turpmāk – Ministrija), Kuldīgas novada pašvaldības (turpmāk – Pašvaldība) un Kuldīgas Tehnoloģiju un tūrisma tehnikuma (turpmāk – Kuldīgas tehnikums) 2021.gada martā noslēgt plānoto Nodomu protokolu par sadarbību Kuldīgas tehnikuma projekta Nr. 8.1.3.0/16/I/016 (turpmāk – 8.1.3.SAM projekts Nr.016) ietvaros īstenojamā būvprojekta „Kuldīgas Tehnoloģiju un tūrisma tehnikuma Tehnoloģiju centra pārbūve” īstenošanā (turpmāk – Nodomu protokols).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 1. MK 2016. gada 19. aprīļa noteikumi Nr. 249 „Darbības programmas „Izaugsme un nodarbinātība” 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi” (turpmāk – 8.1.3.SAM MK noteikumi Nr. 249) nosaka Eiropas Reģionālās attīstības fonda (turpmāk – ERAF) projektu īstenošanas kārtību, tai skaitā projekta iesniedzējiem un labuma guvējiem maksimālo plānoto kopējo attiecināmo finansējumu, sadarbības nosacījumus atbalstāmo darbību, tostarp projekta vadības, īstenošanai, kā arī personāla izmaksu ierobežojumus un uzskaites nosacījumus.

Saskaņā ar 8.1.3.SAM MK noteikumu Nr.249 17.1. apakšpunktā un 18. punktā noteikto, atbalstāmās darbības projekta iesniedzēji, kas ir Ministrijas padotības profesionālās izglītības iestādes, īsteno sadarbībā ar Valsts izglītības attīstības aģentūru (turpmāk – Aģentūra), noslēdzot sadarbības līgumu pirms projekta iesnieguma iesniegšanas Centrālajā finanšu un līgumu aģentūrā (turpmāk – Sadarbības iestāde). Ievērojot 8.1.3.SAM MK noteikumu Nr.249 27. punktā noteikto, plānojot projekta tiešās attiecināmās personāla izmaksas, finansējuma saņēmējs un sadarbības partneris (ja attiecināms) nodrošina, ka projekta vadības un īstenošanas personāls ir nodarbināts normālu vai nepilnu darba laiku (tai skaitā var piemērot daļlaika noslodzi ne mazāk kā 30 procentu apmērā no normālā darba laika), attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku. Ja sadarbības partneris ir Aģentūra, projekta vadības personāla noslodze tiek vērtēta visu par pirmās atlases kārtas projektu īstenošanu noslēgto sadarbības līgumu kontekstā. Aģentūra kā sadarbības partneris pirmās atlases kārtas ietvaros projektu vadību nodrošina 18 Ministrijas padotības profesionālās izglītības iestāžu projektos. Starp Aģentūru un finansējuma saņēmējiem noslēgtie sadarbības līgumi ir spēkā ar parakstīšanas brīdi un līdz pilnīgai līguma saistību izpildei.Vienlaikus Aģentūrai ir saistošs starp Sadarbības iestādi un finansējuma saņēmējiem noslēgtajās vienošanās par projekta īstenošanu paredzētais projekta īstenošanas termiņš, kas noteiktās situācijās var tikt pagarināts. Tā kā 8.1.3.SAM projektiem paredzētais finansējums ir ierobežots, starp Aģentūru un finansējuma saņēmējiem noslēgto sadarbības līgumu nosacījumi neparedz projektu vadības izmaksu palielināšanu situācijās, kad starp Sadarbības iestādi un finansējuma saņēmējiem noslēgtajās vienošanās par projekta īstenošanu noteiktais projekta īstenošanas termiņš tiek pagarināts vairāk kā par vienu mēnesi.Galvenie projektu īstenošanas termiņu pagarinājuma iemesli:1. Projektēšanas līguma termiņa kavējums situācijās, kad atklāta iepirkuma konkursa rezultātā uzvarējušais būvprojekta izstrādātājs kavē līguma izpildes termiņu, neskatoties uz 10% līgumsoda piemērošanu. Būvniecības tirgus uzkaršana negatīvi ietekmēja projektēšanas uzņēmumu darbu – uzņēmumu iekšējie resursi tika pārslogoti un nebija pietiekami lielā tirgus pieprasījuma apmierināšanai.
2. Būvniecības izmaksu sadārdzinājums radīja nepieciešamību būvprojektos veikt papildus iepriekš neplānotas darbības – koriģēt vai samazināt darbu apjomus, pārskatīt arhitektūras un tehniskos risinājumus, dalīt būvobjektus vairākās kārtās, rast risinājumus finansējuma pārdalei projektā, veikt atkārtotas iepirkuma procedūras, kā rezultātā notika projektā plānoto darbību uzsākšanas un izpildes nobīde no sākotnēji plānota termiņa.
3. Iepirkuma procedūras, kas izbeigtas bez rezultāta, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi.
4. Būvniecības līguma laušana, izpildītājam nepildot uzņemtās līgumsaistības, kavējot būvniecības līguma izpildi, kā rezultātā bija nepieciešams veikt atkārtotu iepirkumu šīs darbības īstenošanai.
5. Covid-19 infekcijas izplatības rezultātā valstī izsludinātās ārkārtējās situācijas dēļ vienā no projektiem plānotajā termiņā nav iespējams veikt iekārtu piegādi, uzstādīšanu un personāla apmācību.
6. Kavējums MK 2018. gada 4. janvāra noteikumu Nr. 13 „Darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi” (turpmāk – MK noteikumi Nr. 13) grozījumu[[1]](#footnote-2) apstiprināšanā radīja būtisku ietekmi uz Kuldīgas tehnikuma 8.1.3. SAM projekta Nr. 016 ietvaros sinerģijā plānoto darbību īstenošanu tām paredzētajā termiņā.

Ņemot vērā iepriekš minētos iemeslus, līdz MK noteikumu projekta izstrādei projekta īstenošanas termiņa pagarināšana ir veikta 17 projektos, vidēji pagarinot projektu īstenošanu par 13 mēnešiem (intervālā no 4 – 29 mēnešiem). Jāņem vērā, ka projektu īstenošanas termiņu pagarināšana veikta atbilstoši MK noteikumu Nr.784 51.4 punktā noteiktajiem izņēmuma gadījumiem, kad pieļaujama projekta īstenošanas termiņa pagarināšana.Katrs 8.1.3.SAM projektu īstenošanas termiņa pagarinājums ir radījis papildu izmaksas Aģentūrai projekta vadības darbības nodrošināšanai, kuras līdz šim tika segtas projektiem pieejamā finansējuma ietvaros.Vienlaikus, ir nepieciešams rast risinājumu arī papildu finansējuma piesaistei Kuldīgas tehnikuma 8.1.3.SAM projektā Nr.016, kā īstenošana paredzēta sinerģijā ar darbības programmas „Izaugsme un nodarbinātība” 4.2.1. specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas projektu (turpmāk – 4.2.1.2.SAM projekts). Kuldīgas tehnikums 8.1.3.SAM projektā Nr.016 ir īstenojis vairākas darbības, tostarp veikti projektēšanas darbi. Tomēr kopsummā 8.1.3.SAM projekta Nr.016 un 4.2.1.2.SAM projekta finansējums ir nepietiekams, lai turpinātu esošo iepirkuma piedāvājumu vērtēšanu un uzsāktu būvdarbus. Saskaņā ar Aģentūras sniegto informāciju, iepirkumā iesniegtos piedāvājumus pretendenti uzturēs spēkā līdz 2021. gada 31. maijam. Ņemot vērā, ka atkārtota iepirkuma veikšana ir saistīta ar risku neiekļauties MK noteikumu Nr. 13 36. punktā 4.2.1.2.SAM projektu īstenošanai noteiktajā termiņā (2022. gada 31. oktobris), papildus administratīvajām izmaksām un rezultātā negarantē būvdarbu izmaksu samazinājumu piedāvājumos, kā arī to, ka būves funkcionālās prasības kā arī prasības, kas saistītas ar būves kā kultūras pieminekļa arhitektūras risinājumiem nav samazināmas, tādējādi nav iespēju rast izmaksu samazinājumu pārskatot šīs prasības, MK noteikumu projekts paredz šādu risinājumu papildus finansējuma piesaistei Kuldīgas tehnikuma 8.1.3.SAM projekta Nr.016 īstenošanas nodrošināšanai pilnā apmērā: 1)darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” (turpmāk – 8.1.2.SAM) ietvaros atbrīvotā finansējuma 98 820 *euro* apmērā pārdali 8.1.3.SAM projektam Nr.016; 2)Kuldīgas tehnikuma sadarbību ar Pašvaldību būvdarbu līguma īstenošanā atbilstoši Nodomu protokolā plānotajam.Pašvaldība 2020. gada 8. oktobra ārkārtas sēdē (prot. Nr.18 „Par finansiāla atbalsta sniegšanu Profesionālās izglītības kompetences centram „Kuldīgas Tehnoloģiju un tūrisma tehnikums” un sadarbības līguma slēgšanu”) ir lēmusi „konceptuāli atbalstīt finanšu līdzekļu piešķiršanu aptuveni 200 000,00 *euro* (divi simtu tūkstoši *euro*) apmērā būvprojekta „Kuldīgas Tehnoloģiju un tūrisma tehnikuma Tehnoloģiju centra pārbūve” realizācijai, ja tiks saņemta augstākstāvošas institūcijas atļauja; slēgt sadarbības līgumu ar Izglītības un zinātnes ministriju vai Profesionālās izglītības kompetences centru „Kuldīgas Tehnoloģiju un tūrisma tehnikums” par būvprojekta „Kuldīgas Tehnoloģiju un tūrisma tehnikuma Tehnoloģiju centra pārbūve” rezultātā izveidoto darbnīcu un telpu izmantošanu Kuldīgas novada pašvaldības vispārizglītojošo skolu izglītojamo un pieaugušo mūžizglītības nodarbībām, Kuldīgas Restaurācijas centra aktivitātēm.”.Saskaņā ar Aģentūras sagatavotajiem aprēķiniem septiņu 8.1.3.SAM projektu vadības nodrošināšanai nepieciešams papildu finansējums 310 980 *euro* apmērā, tai skaitā Kuldīgas tehnikuma 8.1.3.SAM projektam Nr.016 – finansējums 74 463 *euro* apmērā. Savukārt, Kuldīgas tehnikuma 8.1.3.SAM projekta Nr.016 ietvaros plānoto būvdarbu īstenošanai nepieciešams papildu finansējums 98 820 *euro* apmērā. Kopā nepieciešams papildu finansējums 409 800 *euro* apmērā, ko nav iespējams segt projektiem plānotā finansējuma ietvaros. Lai nodrošinātu kvalitatīvu 8.1.3.SAM projektu īstenošanu septiņās profesionālās izglītības iestādēs līdz šo projektu īstenošanas beigām un projektos plānoto mērķu un rezultātu sasniegšanu, ir izvērtētas iespējas un sagatavots papildu finansējuma piešķīruma priekšlikums, kas nodrošinās pilnvērtīgu projektu īstenošanu septiņos 8.1.3.SAM pirmās projektu iesniegumu atlases kārtas projektos. MK noteikumu projekts paredz uz 8.1.3.SAM pirmo projektu iesniegumu atlases kārtu novirzīt:* atbrīvoto finansējumu 88 036 *euro* apmērā (tai skaitā ERAF finansējums – 74 830 *euro* un nacionālais publiskais līdzfinansējums – 13 206 *euro*) no 8.1.3. SAM;
* daļu atbrīvotā finansējuma 321 764 *euro* apmērā (tai skaitā ERAF finansējums – 273 498 *euro* un nacionālais publiskais līdzfinansējums – 48 266 *euro*) no 8.1.2.SAM.

Finansējuma pārdales rezultātā palielināsies 8.1.3.SAM plānotais kopējais attiecināmais finansējums līdz 107 904 084 *euro*, tai skaitā ERAF finansējums – 90 376 983 *euro* (tai skaitā virssaistību finansējums – 1 512 337 *euro*) un nacionālais publiskais līdzfinansējums – 17 527 101 *euro*, kā arī palielināsies pirmās projektu iesniegumu atlases kārtas finansējums līdz 83 696 952 *euro*, tai skaitā ERAF finansējums – 69 800 921 *euro* un nacionālais publiskais līdzfinansējums – 13 896 031 *euro*. Savukārt otrajai atlases kārtai finansējums samazināsies līdz 24 207 132 *euro*, tai skaitā ERAF finansējums – 20 576 062 *euro* (tai skaitā virssaistību finansējums – 1 512 337 *euro*) un nacionālais publiskais līdzfinansējums – 3 631 070 *euro*. MK noteikumu projekts paredz pārdalītā finansējuma sadalījumu 8.1.3.SAM pirmās projektu iesniegumu atlases kārtas projektiem šādā apmērā:* PIKC „Rīgas Valsts tehnikums” projektam Nr. 8.1.3.0/16/I/015 – 38 132 *euro (tai skaitā papildus finansējums 38 119 euro un neizmantotais atlikums projektā 13 euro)*;
* VSIA „Rīgas Tūrisma un radošās industrijas tehnikums” projektam Nr. 8.1.3.0/16/I/012 – 55 026 *euro*;
* Rīgas Mākslas un mediju tehnikuma projektam 8.1.3.0/16/I/013 – 18 403 *euro*;
* PIKC „Liepājas Valsts tehnikums” projektam nr. 8.1.3.0/16/I/003 – 20 808 *euro*;
* Kuldīgas tehnikuma projektam nr. 8.1.3.0/16/I/016 – 173 283 *euro*;
* Rēzeknes tehnikuma projektam Nr. 8.1.3.0/16/I/004  – 79 744 *euro*;
* Vidzemes tehnoloģiju un dizaina tehnikums projektam Nr. 8.1.3.0/16/I/002  – 24 404 *euro*.

Finansējuma pārdales rezultātā projektu vadības izmaksām palielinātais finansējums nepārsniegs 8.1.3.SAM MK noteikumu Nr.249 ietvaros tām noteiktos ierobežojumus.Vienlaikus MK noteikumu projekts paredz izmaiņas 8.1.3.SAM MK noteikumu Nr.249 15. punktā, atbilstoši apstiprinātajiem maksājumiem precizējot atsevišķiem projekta iesniedzējiem maksimālā plānotā kopējā attiecināmā finansējuma apmēru.MK noteikumu projektā paredzētās finansējuma pārdales rezultātā Sadarbības iestādei pēc  profesionālās izglītības iestāžu – PIKC „Rīgas Valsts tehnikums”, VSIA „Rīgas Tūrisma un radošās industrijas tehnikums”, Rīgas Mākslas un mediju tehnikuma, PIKC „Liepājas Valsts tehnikums”, Kuldīgas tehnikuma, Rēzeknes tehnikuma un Vidzemes tehnoloģiju un dizaina tehnikuma ierosinājuma būs jāveic grozījumi  noslēgtajās vienošanās par 8.1.3.SAM projektu īstenošanu, cita starpā uzraugot, ka projektos netiek pārsniegts maksimāli pieļaujamais projekta vadības izmaksu apmērs. MK noteikumu projekts paredz redakcionālas izmaiņas 8.1.3.SAM MK noteikumu Nr.249 7.1. un 7.2. apakšpunktā, izslēdzot ierobežojumu par finansējuma pārdali starp atlases kārtām kā aktualitāti zaudējušu, jo tas tika noteikts, lai nodrošinātu finansējumu projektu iesniegumu atlases kārtu ietvaros. Šobrīd projektu iesniegumu atlase 8.1.3.SAM ietvaros ir noslēgusies.1. Pamatojoties uz Nodomu protokolu MK noteikumu projekts paredz atbilstošu precizējumu 8.1.3.SAM MK noteikumu Nr.249 17.1.apakšpunktā.
2. Saskaņā ar MK noteikumu Nr. 249 38.1 punktu, papildinošas saimnieciskās darbības veikšana pieļaujama ne vairāk kā 20 procentu apmērā no attiecīgās infrastruktūras gada jaudas platības vai laika, vai finanšu izteiksmē.

Lai uzraudzītu 8.1.3.SAM projektu ietvaros veikto investīciju atbilstību MK noteikumu Nr. 249 38.1 punktam, ir nepieciešams noteikt pienākumu Sadarbības iestādei projekta īstenošanas laikā un projekta infrastruktūras amortizācijas periodā veikt ikgadēju projektu uzraudzību.Infrastruktūras amortizācijas periods – projekta ietvaros modernizēto aktīvu lietderīgās lietošanas laiks, kuru nosaka:1. atbilstoši Ministru kabineta 2018. gada 13. februāra noteikumu Nr. 87 „Grāmatvedības uzskaites kārtība budžeta iestādēs” 2. pielikumā „Pamatlīdzekļu kategorijas, grupas un apakšgrupas nolietojuma normu noteikšanai” noteiktajam laikam (piemēram, lietderīgās lietošanas laiks tehnoloģiskām iekārtām, mēraparatūrai, regulēšanas ierīcēm, laboratoriju un medicīnas iekārtām – 10 gadi, datortehnikai – 5 gadi);
* ievērojot projekta dzīves cikla periodu, ja projekta ietvaros veic būvniecību. 8.1.3.SAM ietvaros saskaņā ar Izmaksu un ieguvumu analīzē izmantojamiem vispārīgiem pieņēmumiem un parametru skaitliskām vērtībām izglītības nozarē tas ir 20 gadi.

Metodiku papildinošas saimnieciskās darbības uzraudzīšanai projekta īstenošanas laikā un projekta infrastruktūras amortizācijas periodā Sadarbības iestādei izstrādās Ministrija kā Eiropas Savienības struktūrfondu atbildīgā iestāde (turpmāk – Atbildīgā iestāde).Savukārt 8.1.3.SAM finansējuma saņēmējs nodrošina, ka katru gadu papildinošai saimnieciskai darbībai iedalītā kapacitāte platības, laika vai finanšu izteiksmē nepārsniedz 20 procentus no infrastruktūras kopējās gada kapacitātes platības, laika vai finanšu izteiksmē, nosakot visam projekta dzīves ciklam izvēlēto kapacitātes aprēķina metodi platības, laika vai finanšu izteiksmē un atbilstoši kārtībai nodrošinot ar apliecinošiem dokumentiem pierādāmu uzskaiti par papildinošās saimnieciskās darbības ierobežojuma ievērošanu.Vienlaikus finansējuma saņēmējam ir pienākums glabāt projekta iesnieguma atvasinājumu un ar projekta īstenošanu un darbībām infrastruktūras amortizācijas periodā saistīto dokumentu oriģinālus vai normatīvajos aktos par dokumentu izstrādāšanu un noformēšanu noteiktajā kārtībā apliecinātas to kopijas visu infrastruktūras amortizācijas periodu. Gadījumā, ja sadarbības iestāde konstatē, ja infrastruktūras amortizācijas periodā nav ievēroti 8.1.3.SAM MK noteikumu Nr.249 38.1 punktā minētie nosacījumi, finansējuma saņēmējam ir pienākums atmaksāt sadarbības iestādei visu projekta ietvaros saņemto nelikumīgo komercdarbības atbalstu kopā ar procentiem, kuru likmi publicē Eiropas Komisija saskaņā ar Komisijas 2004.gada 21.aprīļa Regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004), 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam, līdz tā atgūšanas dienai, ievērojot Komisijas regulas Nr.794/2004 11.pantā noteikto procentu likmes piemērošanas metodi. |  |
| 3. | Projekta izstrādē iesaistītās institūcijas un publiskas personas kapitālsabiedrības | Atbildīgā iestāde, Sadarbības iestāde, Aģentūra.  |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 8.1.3.SAM finansējuma saņēmēji, Sadarbības iestāde, Aģentūra, Pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina:– normatīvā akta atbilstību Latvijas Republikas starptautiskajām saistībām;– normatīvā akta un ES tiesību sistēmā iekļauto normu harmonizāciju.Noteikumu projektā ietvertais tiesiskais regulējums netieši sekmē tautsaimniecības attīstību, sekmējot modernizētās infrastruktūras racionālu un efektīvu izmantošanu. |
| 3. | Administratīvo izmaksu monetārs novērtējums | 8.1.3.SAM ietvaros sadarbības iestādei ir jāveic 24 projektu uzraudzība ar mērķi nodrošināt Paziņojuma 207. punktā minēto nosacījumu izpildi visā modernizētās infrastruktūras amortizācijas periodā līdz 2039. gada 31. decembrim.Uzraudzības ietvaros sadarbības iestāde izvērtē:1. finansējuma saņēmēja finanšu vadības un grāmatvedības sistēmu (kas ietver jautājumus, kas saistīti ar darbību nodalīšanu u.c. nosacījumiem). Vērtē modernizētās infrastruktūras ekspluatācijas darbību raksturu (papildinoša saimnieciska darbība, darbība, kurai nav saimniecisks raksturs);
2. atbilstību MK noteikumu Nr. 249 38.1 punktā noteiktajam, ka papildinošas saimnieciskās darbības veikšana pieļaujama ne vairāk kā 20 procentu apmērā no attiecīgās infrastruktūras gada jaudas platības vai laika, vai finanšu izteiksmē.

Ja nepieciešams, sadarbības iestāde piemēro publiskā finansējuma atgūšanas mehānismu. 8.1.3.SAM ietvaros ieguldījumi veikti šādu pamatlīdzekļu modernizācijai, iegādei vai izveidei:1.  iekārtas un aprīkojums, kuru amortizācijas periods ir 10 gadi;2. telpu un ēku renovācija un rekonstrukcija; 3. jaunu būvju būvniecība. Vidējās administratīvās izmaksas Cg gadā aprēķina, izmantojot šādu formulu: Cg = (f x l) x (n x b) = = (18,27 x 16) x (2 x 2) = 292,32x4= 1169,28 (*euro*), kurCg – informācijas sniegšanas, pieņemšanas, apstrādes vai uzglabāšanas pienākumu (turpmāk – uzraudzība) radītās izmaksas jeb administratīvās izmaksas gadā (indikatīvi);f – finanšu līdzekļu apjoms, kas nepieciešams, lai nodrošinātu uzraudzību (stundas samaksas likme, ieskaitot virsstundas);l – laika patēriņš, kas nepieciešams, lai veiktu 24 projektu uzraudzību, stundas;n – subjektu skaits, uz ko attiecas uzraudzības veikšana (divi auditori uz katru projektu);b – cik bieži gada laikā projekts paredz kontroli.Indikatīvās kopējās uzraudzības izmaksas amortizācijas periodā no 2021. gada līdz 2039. gada 31. decembrim: C2039 = 265 427 *euro*. Uzraudzības izmaksas 2021. gadā 16 662 *euro* apmērā plānots segt no Sadarbības iestādes rīcībā esošiem finanšu resursiem. |
| 4. | Atbilstības izmaksu monetārs novērtējums | MK noteikumu projektam nav ietekmes uz atbilstības izmaksām. |
| 5. | Cita informācija | Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus (tehniskās palīdzības ietvars) vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 187 411 | 0 | 150 896 | 0 | 10 021 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 187 411 | 0 | 150 896 | 0 | 10 021 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 220 484 | 0 | 177 525 | 0 | 11 791 | 0 |
| 2.1. valsts pamatbudžets | 0 | 220 484 | 0 | 177 525 | 0 | 11 791 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -33 073 | 0 | -26 629 | 0 | -1 770 | 0 |
| 3.1. valsts pamatbudžets | 0 | -33 073 | 0 | -26 629 | 0 | -1 770 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 33 073 | 0 | 26 629 | 0 | 1 770 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 |  |  |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Finansējuma sadalījumā pa gadiem norādīts viss MK noteikumu projektā pārdalāmais finansējums, tostarp: uz 8.1.3.SAM pirmo projektu iesniegumu atlases kārtu novirzāmais atbrīvotais finansējums 88 036 *euro* apmērā (tai skaitā ERAF finansējums – 74 830 *euro* un nacionālais publiskais līdzfinansējums – 13 206 *euro*) no 8.1.3. SAM; daļa atbrīvotā finansējuma 321 764 *euro* apmērā (tai skaitā ERAF finansējums – 273 498 *euro* un nacionālais publiskais līdzfinansējums – 48 266 *euro*) no 8.1.2.SAM.

|  |  |  |  |
| --- | --- | --- | --- |
| **Gads** | **Finansējums kopā** | **ERAF** | **VB** |
| **100%** | **85%** | **15%** |
| 2021 | 220 484 | 187 411 | 33 073 |
| 2022 | 177 525 | 150 896 | 26 629 |
| 2023 | 11 791 | 10 021 | 1 770 |
|   | **409 800** | **348 328** | **61 472** |
| 8.1.3.SAM iepriekšējos gados neizlietotais finansējums | - 88 036 | - 74 830 | - 13 206 |
| 8.1.2.SAM pārdalāmais finansējums (**ietekme**) | **321 764** | **273 498** | **48 266** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Papildus finansējums no valsts budžeta līdzekļiem nebūs nepieciešams. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus MK 2016. gada 24. maija noteikumos Nr. 323 „Darbības programmas „Izaugsme un nodarbinātība” 8.1.2. specifiskā atbalsta mērķa „Uzlabot vispārējās izglītības iestāžu mācību vidi” īstenošanas noteikumi””. Ņemot vērā 8.1.2.SAM un 8.1.3.SAM MK noteikumu projektu saistību, tie tiks virzīti izskatīšanai MK vienlaicīgi. Pēc MK noteikumu projekta stāšanās spēkā Ministrijai, Pašvaldībai un Kuldīgas tehnikumam jānoslēdz Sadarbības līgums.  |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
|

|  |  |  |
| --- | --- | --- |
| 1. | Saistības pret Eiropas Savienību  | Noteikumu projektā ir iekļautas tiesību normas, kas izriet no Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr.794/2004). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | 8.1.3.SAM ietvaros atbalstu sniedz ar saimniecisku darbību nesaistītu projektu īstenošanai. |

 |
|

|  |
| --- |
| 1. tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Komisijas 2004. gada 21. aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.794/2004 10.pants | MK noteikumu projekta 8.punkts (MK noteikumi Nr. 249 38.2 un 38.3 punkts) | Ieviests pilnībā | Neparedz stingrākas prasības |
| Regulas Nr.794/2004 11.pants | MK noteikumu projekta 8.punkts (MK noteikumi Nr. 249 38.2 un 38.3 punkts) | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| 2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

 |
|

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvjiem tika nodrošināta iespēja līdzdarboties noteikumu projekta izstrādē, sniedzot atzinumu un viedokli par noteikumu projektu, kas 2021.gada 27.janvārī ievietots Ministrijas tīmekļa vietnē: <https://www.izm.gov.lv/lv/grozijumi-ministru-kabineta-2016-gada-19-aprila-noteikumos-nr-249> .  |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē www.izm.gov.lv (sadaļā Sabiedrības līdzdalība → Sabiedriskajai apspriešanai nodotie normatīvo aktu projekti) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pasta adresi pasts@izm.gov.lv. |
| 3. | Sabiedrības līdzdalības rezultāti | Sabiedrības pārstāvju komentāri, iebildumi un priekšlikumi nav saņemti. |
| 4. | Cita informācija | Nav. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās Atbildīgā iestāde un Sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projektam nav ietekmes uz pārvaldes funkcijām un institucionālo struktūru.MK noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.MK noteikumu projekta izpilde nodrošināma pieejamo cilvēkresursu ietvaros.  |
| 3. | Cita informācija | Nav. |
|  |  |  |  |

Izglītības un zinātnes ministre Ilga Šuplinska

Vīza:

valsts sekretārs Jānis Volberts

Z. Iļķēna 67047793

zenta.ilkena@izm.gov.lv

1. Ministru kabineta 2020. gada 11. augusta noteikumi Nr. 498 "Grozījumi Ministru kabineta 2018. gada 4. janvāra noteikumos Nr. 13 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" otrās projektu iesniegumu atlases kārtas īstenošanas noteikumi"". https://likumi.lv/ta/id/316707 [↑](#footnote-ref-2)